Denpasar
Store norske leksikon,Geografi,Verdens geografi,Asia,Indonesias geografi
Denpasar er en by i Indonesia, på øya Bali og hovedstad i provinsen Bali. Byen har 725 314 innbyggere, mens storbyområdet har 2 388 660 innbyggere (2020).
Næringsvirksomhet og transport Byen er et handels- og turistsenter. Industrien omfatter fremstilling av papir, maskiner og næringsmidler. I byen er det betydelig håndverk. 13 kilometer sør for byen er Ngurah Rai internasjonale flyplass, som er landets nest største flyplass. Benoa havn, som er ti kilometer sør for Denpasar, har Balis eneste terminal spesielt for cruiseskip. Kultur og utdanning Bali Museum Denpasar fra 1931 dekker balinesisk historie og kunst. Museum Negeri Propinsi gir et innblikk i Balis arkitektur. Bali museum har fokus på øyas kunst og historie. Byen har fem universiteter. Norge i Denpasar Det er et honorært norsk konsulat i Denpasar. Les mer i Store norske leksikon Indonesias geografi Indonesia Økonomi og næringsliv i Indonesia